**REFERAT FRÅ MØTET I DRIFTSSTYRET TU SKULE**

**Stad: Møterom 2, Tu skule**

**Tid: 21.02.23 kl. 18.30-20.00**

**Deltakarar:**

* Vibeke Sola, rektor
* Olav Risa, politisk representant
* Alvira Tjøtta, elevrepresentant
* Aksel Ueland, elevrepresentant
* Hanne Thu- Kure, foreldrerepresentant
* Stian Bru, foreldrerepresentant
* Kari Garborg, lærarrepresentant
* Randi Sanden Stangeland, lærarrepresentant
* Anita Holen, andre tilsette

**1/2023 FAU**

Siste nytt frå FAU v/Hanne.

* Den siste tida har det vore fokus på foreldremøtet som skal vera 22.02.23. Asgeir Jakobsen som er politikontakt i Klepp kjem for å leia foreldrekvelden. Han vil snakka om nettvett, ungdomsmiljøet i Klepp og Time og foreldra si rolle. Elevrådet skal selja kaffi, kaker og frukt.
* Det blir 17. mai komitémøte rett før føredraget og årsmøtet dei siste minutta av foreldreføredraget.

**2/2023 Partnerskap mot mobbing**

Korleis går det i Partnerskapet? Er det planlagt nye arrangement?

* Her er det ikkje noko nytt sidan sist møte.
* Partnerskapet vil ha ei ny «Gleding» rett etter vinterferien (Kakaoutdeling).

**3/2023 Elevråd**

Aksel og Alvira fortel om aktivitet i elevrådet.

* Dei førebur fellessamling for heile skulen. Dei har blant anna laga skodespel og film.
* Fellessamlinga handlar om trygt og godt skulemiljø.
* Elevrådet skal baka til foreldremøtet.
* Den 23. mars skal elevrådet på BUK. Dei førebur saker som skal opp til drøfting. Tu skule skal også ha eige innlegg.
* Elevrådet har delteke i planlegging av tverrfagleg opplegg om berekraftig utvikling.
* Elevrådsstyret har også arbeida med kvalitetsmeldinga saman med rektor og miljøterapeut. Dei fekk vera med å analysera resultata på elevundersøkinga og deltok i eigne tolkingar av resultata. Dette vart notert i kvalitetsmeldinga.

**4/2023 SFO**

Informasjon frå SFO v/Anita.

* Det går godt.
* Dei fortset med styrte aktivitetar.
* Dei har hatt «fargefest» (i staden for karneval). Elevane fekk taco og gelé.
* SFO legg ut på heimesida, men det er berre 20 av 110 foreldre som abonnerer. Det er litt dumt når «informasjon» er eit satsingsområde.
* SFO har utvida med varmmat til 3 dager i veka. Det er 2 dagar med havregraut og ein dag med noko anna. Det er populært.
* I vinterferien blir det fleire kjekke aktivitetar.
* Ønskjeboksen lever enno.
* Det blir VIP-kveld for nye elevar og føresette 8.juni.

**5/2023 Informasjon frå politisk representant**

Informasjon frå Olav Risa frå det politiske nivået.

* Her var det ikkje så mykje nytt.
* Det har vore eit nytt møte ang barn og unge sidan sist.
* Barnehagebrannen vart nemnd og at den gamle barnehagen på Tu er no i bruk.
* Det kjem 170 nye flyktningar ifrå Ukraina.

**6/2023 Kvalitetsmelding**

Vibeke la fram fyrsteutkast til Kvalitetsplan for Tu skule.

Prosess i driftsstyret for forbetring av Kvalitetsplanen:

* Me vart delt inn i grupper og gjekk igjennom heile meldinga og gav innspel der det var naudsynt. Både elevar, tilsette, politikar og foreldrerepresentantane fekk koma med innspel før den vart sendt inn.

**7/2023 Neste skuleår**

* Elevtal-232 (nedgang)
* 0. trinn-25 elevar.
* Tilsette- me har fått 2,12 færre stillingar neste skuleår. Det vil merkast godt fordi me har like mange klassar og elevar med behov. Dei som er i vikariat må derfor slutta.
* Pedagogisk satsing- Det er 2 lærarar som har søkt på studiet «norsk som andrespråk». Skulen vil priortiera dei, og håpar kommunen og Udir gjer det same.

**Eventuelt**

* Ingen sakar